Mjedwjedźe

Mjedwjedźe (Ursidae) su cycakowa swójba z porjada rubježnych zwěrjatow (Carnivora). K swójbje słuša 8 družinow. Wopis Mjedwjedźe su rubježne zwěrjata, kotrež docpěja dołhosć wot něhdźe 1 m hač do nimale 3 m. Sančki su mjeńše hač sancy. Ćěło je masiwny, ale nohi su relatiwnje krótke a jara sylne. Jich wopuš je jara krótki a tohodla lědma widźomny. Mjedwjedźe maja małke wóčki a małke, kulojte wuši. Jich koža je dołha a wiwlata. Pjeć palcow njese dołhe pazory. Mjedwjedźe su wšožrački, z wuwzaćom wulkeho pandy. Traće nošnosće docpěje něhdźe 6 hač do 9 měsacow, z wuwzaćom malajiskeho mjedwjedźa (96 dnjow). Młodźata so jara małke porodźa z wažu mjez 230 a 450 g. Wone so 1 hač 1,5 lět cycaja a w starobje wot 2 hač 3 lět maćerju wopušća. W starobje wot 2,5 hač 5 lět bywaja ródnje zrałe. Rozšěrjenje a žiwjenski rum Wone su žiwe w lěsach, tundrach a połpušćinach Eurazije a sewjerneje Ameriki. Tam su wodnjo, w switanju abo směrkanju aktiwne. Jich rewěry su wulke. Jich lěhančko je w sam twarjenych twarach, pod wuwrótom, w skalnych jamach abo w hustym podrosće. Klasifikacija Podswójba: pandy (Ailuropodinae) Ród Ailuropoda Wulki panda, wulki pandamjedwjedź (Ailuropoda melanoleuca) Podswójba: krótkohłowne mjedwjedźe?? (Tremarctinae) Arctodus Krótkonosny mjedwjedź (Arctodus simus) † Tremarctos Brylaty mjedwjedź (Tremarctos ornatus) Podswójba: mjedwjedźe (Ursinae) Helarctos Malajiski mjedwjedź (Helarctos malayanus) Melursus Hubkowy mjedwjedź (Melursus ursinus) Ursus Baribal, corny mjedwjedź (Ursus americanus) Bruny mjedwjedź (Ursus arctos) Běły mjedwjedź (Ursus maritimus) Wuwlak (Ursus thibetanus) Po nowšich žórłach čerwjeny panda (Ailurus fulgens) so nětko do swójskeje swójby zarjaduje. W někotrych žórłach słuša k swójbje barikow (Procyonidae) abo hromadu z wulkim panda k swójbje (Ailuridae). Galerija Nóžki Žórła Wolfgang Puschmann (wud.): BI-Lexikon Zootiere. VEB Biobliographisches Institut, Leipzig 1989. , strona 30 (němsce) Meyers Taschenlexikon Biologie, In 3 Bänden, 1. zwjazk, ISBN 3-411-12013-4, strona 81 (němsce) Eksterne wotkazy